FOR ABONNENTER

Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

Nyheden over telefonen fik arkæobotaniker Mette Marie Hald til straks at forlade laboratoriet på Nationalmuseet. Hun hoppede op på sin cykel og kørte gennem Indre København direkte mod Kultorvet.

Det var i 2011, arkæologer fra Københavns Museum var i gang med at undersøge jorden halvanden meter under pladsen i forbindelse med en ny granitbelægning, og her var de stødt på to gamle Rhinlandstønder med afføring.

»Der var karakteristisk lugt af rådne æg – en meget rig, mættet, organisk lugt. Tønderne havde været med til at danne et perfekt mikroklima, så vi kunne se små figenfrø og æblekerner. Jeg har aldrig set noget så flot velbevaret«, siger Mette Marie Hald.